**GHID PRIVIND**

**SCRISOAREA DE INTENŢIE PENTRU ÎNSCRIEREA LA CONCURSUL DE SELECȚIE**

**A GRUPULUI ȚINTĂ AL PROIECTULUI ERASMUS+ KA121-VET,**

**CU NR. 2024-1-RO01-KA121-VET-000235059**

În cadrul scrisorii de intenție, adresate comisiei de selecție, vei face referire cel puțin la următoarele aspecte:

* Exprimarea dorinței de a candida la concursul de selecție a elevilor în vederea participării la mobilități în cadrul Proiectului Erasmus+ KA121-VET, cu nr.2024-1-RO01-KA121-VET-000235059;
* Experiența educațională (studii) și artistică (participări la expoziții în calitate de autor/ concerte sau audiții, în calitate de interpret, participarea la proiecte/ concursuri/ olimpiade în specialitate sub îndrumarea unui profesor din școală sau ca voluntar împreună cu diferite organizații);
* Motivația participării la stagiul de formare (minimum două motive, maximum patru);
* Așteptările tale cu privire la participarea la stagiul de formare prin intermediul programului Erasmus+;
* Manifestarea disponibilității pentru diseminarea și aplicarea în cadrul școlii ceea ce ai învățat în cadrul activităților finanțate prin programul Erasmus+;
* Asumarea îndeplinirii rolului de elev-resursă pentru colegii care studiază în școală (vei arăta colegilor ceea ce ai învățat pe parcursul mobilității);
* Disponibilitatea de a lucra în afara orelor de curs pentru activitățile proiectului, de a respecta termene-limită și de a realiza materiale și activități în legătură cu obiectivele și conținutul proiectului;
* Disponibilitate de participare la întâlnirile periodice ale echipei de proiect cu persoanele selectate

**Important:**

Pentru tehnoredactarea scrisorii de intenție se va utiliza fontul **Arial Narrow 12, la 1,15 rânduri**; corpul scrisorii va fi aliniat stânga-dreapta. ***Recomandăm utilizarea formatării acestui document***.

Scrisoarea de intenție se va adresa echipei de selecție și va avea minimum o jumătate de pagină, dar nu mai mult de două pagini, se va data și se va semna pe fiecare pagină (în colțul din dreapta jos).