**ANUNȚ**

**privind organizarea și desfășurarea concursului de selecție**

**a elevilor din grupul țintă**

**al proiectului Erasmus+ KA121-VET, cu nr. 2024-1-RO01-KA121-VET-000235059**

În urma aprobării, de către Agenția Națională pentru Programe Comunitare în Domeniul Educației și Formării Profesionale, a finanțării proiectului Erasmus+ KA121-VET, cu nr. **2024-1-RO01-KA121-VET-000235059**, în domeniul „Formare Profesională (VET)”,în baza contractului de finanțare încheiat cu ANPCDEFP, Liceul de Arte ,,Bălașa Doamna”, Târgoviște va organiza un concurs de selecție pentru **24 elevi titulari și 6 rezerve, din clasele: a XI-a A – profil Muzică, a XI-a B – profil Arte plastice și a XI-a C – profil Arhitectură**.

**Informații generale despre proiect**

Proiectul aprobat, având durata de 5 ani (2021 - 2026), va oferi elevilor din domeniul disciplinelor vocaționale (arhitectură, arte plastice și muzică) oportunități de dezvoltare a competențelor de utilizare a instrumentelor digitale în procesul de creație artistică. Stagiile de pregătire la care vor lua parte elevii le vor da acestora posibilitatea de a se iniția în programe utilizate în domenii de activitate corelate cu specializarea urmată.

**Grupul țintă**

Pentru anul al IV-lea de proiect (1.06.2024-31.08.2025), grupul-țintă este reprezentat de către **elevii din clasele a XI-a A – profil Muzică, a XI-a B – profil Arte plastice și a XI-a C – profil Arhitectură.**

**Selecția participanților**

Selecția participanților se va desfășura în conformitate cu stipulările din Condițiile Generale ale contractului încheiat între Agenția Națională pentru Programe Comunitare în Domeniul Educației și Formării Profesionale şi Liceul de Arte “Bălașa Doamna”, Târgoviște și cu metodologia elaborată la nivelul echipei de proiect și aprobată în Consiliul de Administrație, ce va fi afișată pe site-ul școlii, la avizierul școlii.